Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 496

1. Társadalomismeret Témák Középszint Emelt szint 1.1 Szociológiai alapismeretek Ismerje a szociológia alapfogalmait és összefüggéseit. Ismertesse a társadalom fogalmát, működésének alapelveit, az egyén társadalmi meghatározottságát. Ismertesse a különböző életmódú és életvitelű emberekhez való toleráns és előítélet-mentes közelítés fontosságát. 1.2 Szociológiai gyakorlat Ismertesse a társadalom megismerésének legfontosabb módszereit (pl. megfigyelés dokumentumelemzés, kérdőív, interjú stb.). Írja le az egészséges életmód fogalmát, jellemzőit. Elemezze az életmód és életvitel összetevőit (szükségletek, indítékok, körülmények, szokások). Soroljon fel életmódkutatás technikákat. 1.3 Társadalmi struktúra Ismerje a társadalom szerkezetét, rétegződését. Azonosítsa az egyéni és társadalmi különbségeket. 1.4 Társadalmi egyenlőtlenség és szegénység Mutasson be néhány egyenlőtlen társadalmi helyzetet, például a fogyatékosság, a hajléktalanság, nagycsalád, szegénység vagy valamelyik kisebbség esetén. Mutasson rá az egyenlőtlen helyzetek okára, következményére. Ismerje fel a mai magyar társadalomban kialakult egyenlőtlenségek dimenzióit (pl. iskolázottság, lakóhely, jövedelem stb. mentén). Értelmezze az egyenlőtlenségek okait. 1.5 Család és életmód Ismertesse a család fogalmát (nukleáris család, nagycsalád) és szerepét a társadalomban. Ismerje a család szerkezetét, a családi szerepeket, a család funkcióit, működését és ezek változásait az egyes történelmi korszakokban. Értelmezze a kultúra, szubkultúra, hagyományok, életmód, szokás, életvitel fogalmát, meghatározó tényezőit, összetevőit. Határozza meg a gyerek, az idős, a beteg és a fogyatékos ember helyét a családban, a magányt a családban. Mutassa be a családot, mint támogató rendszert és a családot támogató rendszereket. Egy megadott egyszerű, rövid esetleírást ábrázoljon egy genogram vagy öko-térkép segítségével. Készítsen időmérleget. Értelmezze a család szerkezetének és funkcióinak történelmi változásait. Mutassa be a családokat és szerepeiket az egyes történelmi korszakokban. Határozza meg a család működési zavarait, az egyén és a család alkalmazkodási stratégiáit, a társadalom ártó-védő hatását. 1.6 A mai magyar társadalom Ismerje a mai magyar társadalom szerkezetét, térbeli jellemzőit, a társadalmi mobilitás formáit és jellemzőit. Határozza meg az értékek, normák, szankciók fogalmát; a normáktól való eltérés jellemzőit, a különbözőséget, a másságot, a deviancia fogalmát, formáit. Határozza meg a deviancia méreteit, kialakulásának okait és szociológiai jellemzőit a mai Magyarországon. 2009/56. szám

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes